ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 119.38 कोटी मात्रांचा टप्पा केला पार
गेल्या 24 तासात 90.27 लाख मात्रांचे लसीकरण
रुग्ण बरे होण्याचा दर सध्या 98.33%
गेल्या 24 तासात 9,119 नव्या कोरोना रुग्णांची नोंद.
उपचाराधीन रुग्णांची संख्या 1,09,940
साप्ताहिक पॉझिटिव्हिटी दर  गेले 62 दिवस 2% पेक्षा कमी
गेल्या 24 तासात 90,27,638 मात्रांचे कोविड-19 प्रतिबंधक लसीकरण झाल्याने
भारताने 119.38  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,23,73,056 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,82,870
|
|
2nd Dose
|
|
94,36,705
|
|
FLWs
|
|
1st Dose
|
|
1,83,77,133
|
|
2nd Dose
|
|
1,63,83,806
|
|
Age Group 18-44 years
|
|
1st Dose
|
|
44,85,35,082
|
|
2nd Dose
|
|
20,36,38,734
|
|
Age Group 45-59 years
|
|
1st Dose
|
|
18,22,43,827
|
|
2nd Dose
|
|
11,46,46,368
|
|
Over 60 years
|
|
1st Dose
|
|
11,41,31,257
|
|
2nd Dose
|
|
7,60,68,959
|
|
Total
|
|
1,19,38,44,741
गेल्या 24 तासांत 10,264 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,39,67,962
झाली आहे. परिणामी, भारतात रुग्ण बरे होण्याचा दर 98.33% झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 151 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 9,119 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,09,940 आहे, देशातील आतापर्यंतच्या एकूण बाधित रुग्णसंख्येच्या ती 0.32 % आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,50,538 चाचण्या करण्यात आल्या. भारताने आतापर्यंत एकूण 63.59  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.90% असून गेल्या 62 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.79% असून गेले 52 दिवस हा दर 2 % पेक्षा कमी आहे आणि गेले सलग 87 दिवस हा दर 3% पेक्षा कमी आहे.
सहकार मंत्रालय
केंद्रीय गृह आणि सहकार मंत्री अमित शहा मंगळवारी नवी दिल्लीत ‘सीआरसीएस -सहारा रिफंड पोर्टल’चा करणार प्रारंभ
नवी दिल्ली, 17 जुलै 2023
केंद्रीय गृह आणि सहकार मंत्री अमित शहा मंगळवारी नवी दिल्लीत ‘सीआरसीएस-सहारा रिफंड पोर्टल’ चा प्रारंभ करणार आहेत. पंतप्रधान नरेंद्र मोदी यांच्या नेतृत्वाखाली आणि केंद्रीय गृह आणि सहकार मंत्री अमित शहा यांच्या मार्गदर्शनाखाली, सहकार मंत्रालयाने त्याच्या स्थापनेपासून देशातील सहकार चळवळ मजबूत करण्यासाठी आणि सहकारी संस्थांच्या सदस्यांच्या हिताचे रक्षण करण्यासाठी अनेक उपाययोजना केल्या आहेत.
हे नमूद करणे योग्य ठरेल की सहारा समूहाच्या सहकार संस्थांच्या प्रामाणिक सभासद/ठेवीदारांच्या वैध ठेवींचे पैसे परत करण्यासंबंधीच्या त्यांच्या तक्रारींचे निवारण करण्यासाठी सहकार मंत्रालयाने देशातील सर्वोच्च न्यायालयात अर्ज दाखल केला होता. सहारा समुहाच्या सहकारी संस्थांच्या ठेवीदारांची उचित देणी परत करण्यासाठी 5000 कोटी रुपये "सहारा-सेबी रिफंड अकाउंट" मधून सहकारी संस्थांच्या केंद्रीय निबंधकांना  हस्तांतरित करण्याचे सर्वोच्च न्यायालयाने 29 मार्च 2023 रोजी आपल्या आदेशाद्वारे निर्देश दिले होते.
सहारा क्रेडिट कोऑपरेटिव्ह सोसायटी लि., सहारायन युनिव्हर्सल मल्टीपर्पज सोसायटी लि., हमारा इंडिया क्रेडिट कोऑपरेटिव्ह सोसायटी लि. आणि स्टार्स मल्टीपर्पज कोऑपरेटिव्ह सोसायटी लि. या सहारा समूहाच्या सहकारी संस्थांच्या खऱ्या ठेवीदारांना वैध दावे सादर करता यावेत यासाठी एक पोर्टल विकसित करण्यात आले आहे.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
पंतप्रधान कार्यालय
पंतप्रधान नरेंद्र मोदी आणि इंग्लंडचे पंतप्रधान बोरीस जॉन्सन यांच्यात दूरध्वनीवरुन चर्चा
नवी दिल्ली, 12 मार्च 2020
पंतप्रधान नरेंद्र मोदी आणि इंग्लंडचे पंतप्रधान बोरीस जॉन्सन यांच्यात आज दूरध्वनीवरुन चर्चा झाली.
नव्या दशकात दोन्ही देशांमधली धोरणात्मक भागीदारी अधिक बळकट करण्याची इच्छा दोन्ही नेत्यांनी व्यक्त केली. यासाठी सर्वसमावेशक आराखडा करण्यात हे उपयुक्त ठरेल, यावर दोन्ही नेत्यांनी सहमती दर्शवली.
हवामान बदलाबाबत द्विपक्षीय सहकार्याबद्दल विशेषत: आपत्तीत उपयुक्त पायाभूत सुविधेतील सहकार्याबाबत दोन्ही नेत्यांनी समाधान व्यक्त केले. ग्लासगो इथे या वर्षाच्या उत्तरार्धात होणाऱ्या कॉप-26 साठी दिलेल्या आमंत्रणाबाबत पंतप्रधान मोदी यांनी पंतप्रधान जॉन्सन यांचे आभार मानले.
कोविड-19 साथीबाबतही दोन्ही पंतप्रधानांनी चर्चा केली. इंग्लंडच्या आरोग्यमंत्री नदिन डॉरिस यांना कोरोना विषाणूची लागण झाल्याबद्दल पंतप्रधानांनी चिंता व्यक्त केली आणि त्या लवकर बऱ्या व्हाव्यात यासाठी सदिच्छा व्यक्त केल्या.
पंतप्रधानांनी मोदी यांनी जॉन्सन यांना भारतभेटीचे पुन्हा आमंत्रण दिले.
B.Gokhale/S.Kakade/D.Rane
(Visitor Counter : 62
मंत्रिमंडळ
भारत आणि सेंट व्हिसेंट, ग्रेनेडाईन्स यांच्यातल्या पारंपरिक औषध प्रणाली क्षेत्रातल्या सहकार्याबाबत सामंजस्य कराराला मंत्रिमंडळाची मंजुरी
(नवी दिल्ली, 23 ऑक्टोबर 2019
भारत आणि सेंट व्हिसेंट तसेच ग्रेनेडाईन्स यांच्यात पारंपरिक औषध प्रणाली क्षेत्रातल्या सहकार्याबाबतच्या सामंजस्य कराराला पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत मंजुरी देण्यात आली. 11 सप्टेंबर 2019 ला या सामंजस्य करारावर स्वाक्षऱ्या करण्यात आल्या होत्या.
लाभ-
यामुळे सेंट व्हिसेंट, ग्रॅनेडाईन्स आणि भारत यांच्यात पारंपरिक औषध प्रणाली क्षेत्रात सहकार्य करण्यासाठी ढाचा उपलब्ध होईल आणि त्याचा परस्परांना लाभ होईल.
या सामंजस्य करारामुळे सेंट व्हिसेंट आणि ग्रॅनेडाईन्समध्ये आयुष प्रणालीचे महत्व वाढवण्यासाठी चालना मिळेल.
B.Gokhale/N.Chitale/P.Kor
रेल्वे मंत्रालय
रेल्वेने आरक्षण खिडक्या पुन्हा सुरु करण्यासाठी, सामायिक सेवा केंद्र आणि एजंट यांच्यामार्फत आरक्षणाला दाखवला हिरवा कंदील
आरक्षण केंद्र सुरु करणे, हे रेल्वे प्रवासी सेवा श्रेणीबद्ध रीतीने पूर्ववत होण्याच्या दिशेने महत्वाचे पाऊल
नवी दिल्ली, 21 मे 2020
भारतीय रेल्वे, तिकिटे आरक्षित करण्यासाठीच्या आरक्षण खिडक्या येणाऱ्या काळात टप्याटप्याने सुरु करणार आहे.
स्थानिक गरजा व स्थिती लक्षात घेऊन आरक्षण खिडक्या सुरू करण्याबाबत निर्णय घेणे तसेच ते अधिसूचित करण्याच्या सूचना विभागीय रेल्वेला देण्यात आल्या आहेत. या आरक्षण खिडक्या उद्यापासून  टप्याटप्याने सुरु करण्यात येतील. त्याबरोबरच स्थानिक आवश्यकता व स्थिती लक्षात घेऊन या केंद्रांच्या वेळा, त्यांचे ठिकाण याबाबतची माहिती देखील प्रसारीत करण्यात येणार आहे.
रेल्वेने उद्यापासून  ‘कॉमन सर्विस सेंटर’ अर्थात सामायिक सेवा केंद्र आणि एजंटामार्फतही तिकिटे आरक्षित करण्याला परवानगी दिली आहे.
सध्याच्या नियमांना अनुसरून श्रमिक विशेष रेल्वे गाड्या चालवणे देखील स्थानिक राज्य सरकारद्वारा सुरु राहील, असे नमूद करण्यात येत आहे.
आरक्षण सुविधा सुरु करणे, हे रेल्वे प्रवासी सेवा श्रेणीबद्ध रीतीने पूर्ववत करण्याच्या दिशेने एक महत्वाचे पाऊल असून आरक्षित गाड्यात भारताच्या सर्व भागातून संभाव्य प्रवाश्यांना, तिकीट आरक्षित करणे सुलभ होणार आहे.
कोविड-19 महामारी लक्षात घेता विभागीय रेल्वे शारीरिक अंतराबाबत मार्गदर्शक तत्वे व स्वच्छतेबाबतच्या नियमांचे काटेकोर पालन करेल.S.Pophale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
आयुष मंत्रालय
पंतप्रधान नरेंद्र मोदी यांच्या नेतृत्त्वाखाली देशात कोरोना प्रसार रोखण्यात मोठ्या प्रमाणात यश- श्रीपाद नाईक
‘कोरोना योद्ध्यांच्या निःस्सीम त्यागाचा समाजापुढे आदर्श’
पणजी, 22 ऑक्टोबर 2020
पंतप्रधान नरेंद्र मोदी यांच्या दूरदृष्टी नेतृत्वामुळे देशात कोरोनाचा प्रसार रोखण्यात मोठ्या प्रमाणात यश आले आहे, असे प्रतिपादन केंद्रीय आयुष राज्यमंत्री  आणि संरक्षण राज्यमंत्री श्रीपाद नाईक यांनी केले. श्रीपाद नाईक यांच्या हस्ते आज केशव साधना शाळा, डिचोली आणि मणिपाल रुग्णालय, बांबोळी येथे कोरोना योद्ध्यांचा सत्कार करण्यात आला, त्याप्रसंगी ते बोलत होते.
कोरोनाविरोधात गेल्या सहा ते सात महिन्यांपासून लढा देत असलेल्या कोरोना योद्ध्यांनी आपल्या निःस्सीम त्यागातून समाजापुढे आदर्श प्रस्थापित केला आहे, असे श्रीपाद नाईक म्हणाले. ते म्हणाले, कठीण परिस्थितीत बरेच लोक जबाबदारी घेण्यास टाळाटाळ करतात. मात्र, वैद्यकीय, निमवैद्यकीय आणि संबंधित क्षेत्रातील कर्मचाऱ्यांनी विनातक्रार अहोरात्र काम केले. पीपीई कीट घालून सलग बारा तास काम करणे, याचे कुठेही मोल होऊ शकत नाही. रुग्णांना बरे करण्याबरोबरच समाजाच्या मनातील कोरोनाची भीती दूर करण्याचे काम सर्व घटकांनी केले आहे. या सेवेबद्दल त्यांचे करावे तेवढे कौतुक कमीच आहे, असे श्री नाईक म्हणाले.
आघाडीवरील कोरोनायोद्ध्यांना प्रोत्साहन मिळावे आणि त्यांच्यामध्ये रोगप्रतिकारक शक्ती वाढावी म्हणून श्रीपाद नाईक यांच्या हस्ते प्रमाणपत्र आणि सांडू फार्मसीच्या रोगप्रतिकारक शक्ती कीटचे वाटप करण्यात आले.
स्वतः कोरोनाबाधित झाल्यामुळे ही सर्व प्रक्रिया जवळून अनुभवल्याचे नाईक यांनी सांगितले. तसेच त्यांनी कोरोना प्रोटोकॉलचे काटेकोर पालन करण्याचे आवाहन केले. मास्कचा वापर, नियमित साबणाने हात धुणे, सामाजिक अंतराचे पालन करणे या बाबींकडे दुर्लक्ष होऊ देता कामा नये, असे ते म्हणाले.
डिचोली येथील कार्यक्रमाला सभापती राजेश पाटणेकर, आमदार प्रवीण झांट्ये, सांडू फार्मसीचे संचालक उमेश सांडू यांची तर मणिपाल रुग्णालयात झालेल्या कार्यक्रमाला मणिपाल रुग्णालय प्रमुख मनीष त्रिवेदी, डॉ शेखर साळकर यांची उपस्थिती होती.S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
मत्स्योत्पादन, पशुविकास आणि दुग्धविकास मंत्रालय
"भारतातील श्वेत क्रांतीचे जनक" यांच्या 101 व्या जयंतीनिमित्त, पशुसंवर्धन विभाग बंगळुरू येथे राष्ट्रीय दूध दिवस साजरा करणार
"स्वातंत्र्याच्या अमृत महोत्सवाचा" एक भाग म्हणून पशुसंवर्धन आणि दुग्धव्यवसाय विभाग "भारतातील श्वेत क्रांतीचे जनक" डॉ. वर्गीस कुरियन यांच्या 101 व्या जयंतीनिमित्त 26 नोव्हेंबर 2022 रोजी बंगळुरू येथे "राष्ट्रीय दूध दिवस" साजरा करणार आहे. या कार्यक्रमादरम्यान प्रतिष्ठित राष्ट्रीय गोपाल रत्न पुरस्कार 2022 देखील प्रदान केले जातील.
कर्नाटक राज्यात हा संस्मरणीय राष्ट्रीय कार्यक्रम आयोजित करण्यासाठी पशुसंवर्धन आणि दुग्धव्यवसाय विभाग, भारत सरकार, पशुसंवर्धन आणि मत्स्यव्यवसाय विभाग, कर्नाटक राज्य सरकार, राष्ट्रीय दुग्धविकास मंडळ आणि कर्नाटक दूध महासंघ यांनी परस्पर सहकार्य केले आहे.
भारत सरकारच्या मत्स्यव्यवसाय, पशुसंवर्धन आणि दुग्धव्यवसाय विभागाचे राज्यमंत्री डॉ. संजीव कुमार बल्यान हे कर्नाटक बोवाइन IVF- येथील सेंट्रल फ्रोजन वीर्य उत्पादन आणि प्रशिक्षण संस्था हेसेराघट्टा आणि सेंट्रल कॅटल ब्रीडिंग फार्म, हेसेराघट्टा, बेंगळुरू येथे दूरदृश्य प्रणाली मार्फत प्रगत प्रशिक्षण सुविधेची पायाभरणी करतील.
या कार्यक्रमात मान्यवरांच्या हस्ते वर्गीस कुरियन यांच्या जीवनावरील एक पुस्तक तसेच दूध भेसळ यावरील पुस्तिकेचेही प्रकाशन होणार आहे.
मंत्रिमंडळ
भारत आणि जपान या देशांदरम्यान सायबर सुरक्षा क्षेत्रातील नवा सहकार्य करार
नवी दिल्ली, 7 ऑक्टोबर 2020
प्रधानमंत्री नरेंद्र मोदी यांच्या नेतृत्वाखालच्या केंद्रीय मंत्रिमंडळाने भारत आणि जपान या देशांदरम्यान सायबर सुरक्षा क्षेत्रातील सहकार्यासाठीच्या नव्या करारावर स्वाक्षऱ्या करायला मंजुरी दिली आहे.
परस्पर फायद्यांच्या अनेक विषयांसोबत, सायबर विश्वात क्षमता बांधणी, महत्वाच्या पायाभूत सुविधांचे संरक्षण, उदयोन्मुख तंत्रज्ञानाबाबत सहकार्य, सायबर सुरक्षेला धोका निर्माण करणाऱ्या बाबी आणि घटना तसेच सायबर विश्वात आकसाने केलेले एखादे चुकीचे काम, तसेच त्यावरचे उपाय यांच्या बद्दलच्या माहितीचे आदानप्रदान या सर्व मुद्द्यांबाबत दोन्ही देशांमधील नव्या करारामुळे सहकार्य वाढेल. त्याचबरोबर आयसीटी अर्थात माहिती संचार तंत्रज्ञानाच्या सुरक्षेला असलेल्या सायबर धोक्यांपासून संरक्षणासाठी प्रत्यक्ष सहकार्याची संयुक्त प्रणाली देखील तयार करता येईल.
या सहकार्य कराराद्वारे, संयुक्त राष्ट्रांसह सर्व आंतरराष्ट्रीय मुद्द्यांवर सहकार्य, आयसीटी संबंधित सर्व उत्पादनांच्या पुरवठा साखळीच्या अखंडतेला प्रोत्साहन देण्यासाठी आवश्यक असलेल्या सर्व धोरण आणि प्रक्रियांवर चर्चा करून माहितीची देवघेव करणे, सरकार ते सरकार आणि व्यापार ते व्यापार अशा प्रत्यक्ष सहकार्यातून आयसीटीच्या पायाभूत आराखड्याची सुरक्षा मजबूत करणे, इंटरनेटच्या सहाय्याने राज्यकारभार करतांना परस्पर चर्चा आणि सहभाग सुरु ठेवणे आणि या विषयाशी संबंधित सर्व भागीदारांच्या सक्रीय सहभागाला पाठींबा देणे अशा मुद्द्यांवर दोन्ही देशांनी सहमती दर्शवली आहे.B.Gokhale/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
अखिल भारतीय पर्यटक वाहने अधिकृत मंजुरी आणि परवाना नियम, 2020 वर टिप्पण्या आमंत्रित
देशभरातील पर्यटनाला चालना देण्यासाठी आणि राज्यांचा महसूल वाढविण्यासाठी नवीन नियम प्रस्तावित
नवी दिल्ली, 3 जुलै 2020
देशभरातील पर्यटनाला चालना देण्यासाठी केंद्रीय मोटार वाहन नियम 1989 अंतर्गत रस्ते वाहतूक आणि महामार्ग मंत्रालयाने राष्ट्रीय परवाना प्रणालीमध्ये सुधारणा करण्यासाठी अधिसूचना जारी केली आहे. राष्ट्रीय परवाना प्रणाली अंतर्गत मालवाहू वाहनांच्या यशानंतर मंत्रालय, पर्यटक प्रवासी वाहनांची अखंडित हालचाल करण्यासाठी प्रयत्नशील आहे. या उद्देशाने नवीन नियमांचा एक संच करण्यात आला असून, आतापासून याला “अखिल भारतीय पर्यटक वाहन अधिकृत मंजुरी आणि परवाना नियम 2020” म्हणून ओळखले जाईल, यावर सामान्य नागरिक आणि हितधारकांशी सल्लामसलत करण्यासाठी 1 जुलै 2020 रोजी जीएसआर 425  प्रकशित करण्यात आले आहे. एकिकडे राज्य सरकारांच्या महसुलात वाढ करण्यासोबतच देशातील राज्यांमध्ये पर्यटनाला चालना देण्यसाठी याला अजून महत्वाचा पल्ला गाठायचा आहे. परिवहन विकास परिषदेच्या 39व्या बैठकीतही याच विषयावर चर्चा झाली आणि राज्यातील सहभागींनी त्यांचे कौतुक करून त्याला सहमती दर्शविली होती.
या नवीन योजनेंतर्गत कोणतेही पर्यटक वाहन चालक  ऑनलाईन पद्धतीने “अखिल भारतीय पर्यटक अधिकृत मंजुरी/परवाना” साठी अर्ज करू शकतात. अधिकृत मंजुरी/परवान्यासाठी अर्ज सादर केल्यानंतर 30 दिवसांच्या आत नियमात नमूद केल्यानुसार सर्व कागदपत्रे सादर केल्यानंतर, अशा अधिकृत मंजुरी/परवान्यासाठी देशभरात लागू असलेले शुल्क जमा केल्यानंतर, अशा सर्व अधिकृत मंजुरी/परवाना जारी केल्या जातील.
याव्यतिरिक्त, या योजनेमध्ये जसे प्रकरण असेल त्यानुसार अधिकृत मंजुरी/परवान्याच्या स्वरुपात लवचिकतेचा समावेश करण्यात आला आहे, आणि हे तीन महिन्यासाठी किंवा एका वेळी बहुसंख्य, परंतु तीन वर्षांपेक्षा जास्त कालावधीसाठी वैध नसेल. देशातील काही भागातील पर्यटनाचा मर्यादित हंगाम आणि ज्यांची आर्थिक क्षमता मर्यादित आहे, अशा चालकांचा विचार करून ही तरतूद समाविष्ट केली आहे.
ही योजना केंद्रीय डेटाबेसचे एकत्रीकरण आणि सर्व अधिकृत मजुरी / परवान्यासाठी शुल्क प्रदान करेल; ज्यामुळे पर्यटकांची हालचाल सुलभ होईल, पर्यटनाला चालना मिळेल आणि अशा नोंदणीद्वारे मिळणारा महसूल वाढण्यास मदत होईल.
सध्या अस्तित्वात असलेले सर्व परवाने त्यांच्या वैधते दरम्यान लागू होतील.
आपल्या देशातील यात्रा आणि पर्यटन उद्योग गेल्या दहा-पंधरा वर्षात अनेक पटींनी वाढला आहे. या प्रगतीमध्ये देशांतर्गत आणि आंतरराष्ट्रीय या दोन्ही पर्यटकांचे योगदान आहे, तसेच त्यात उच्च अपेक्षा व ग्राहकांचा अनुभव आहे.S.Pophale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
महिला आणि बालविकास मंत्रालय
महिला- पुरुष यांच्या प्रमाणातली लसीकरणातली तफावत दूर करण्यासाठी उपाययोजना करण्याची राष्ट्रीय महिला आयोगाची राज्यांच्या मुख्य सचिवांना विनंती
अधिकाधिक महिलांचे प्राधान्याने लसीकरण व्हावे यासाठी जन जागृती करण्याची आवश्यकता – राष्ट्रीय महिला आयोग अध्यक्ष
कोविड-19 ची लस घेणाऱ्या महिलांचे प्रमाण कमी असल्याचे सांगणाऱ्या , माध्यमातल्या वृत्ताची दखल घेत राष्ट्रीय महिला आयोगाने सर्व राज्ये आणि केंद्र शासित प्रदेशांच्या मुख्य सचिवांना यासंदर्भात पत्र लिहिले आहे. लसीकरणातली महिला आणि पुरुष यांच्या प्रमाणातली ही तफावत दूर करण्यासाठी उपाययोजना करण्याचे आणि लसीकरण अभियानात महिला मागे राहू नयेत याची खातरजमा करण्याची विनंती त्यांनी या पत्रात केली आहे.लसीकरणात महिला आणि पुरुष यांच्या प्रमाणातली असमानता ही अतिशय चिंतेची बाब असून लसीकरण केंद्रांवर लस घेण्यासाठी येणाऱ्या महिलांचे प्रमाण वाढवण्याची तातडीची गरज असल्याचे महिला आयोगाच्या अध्यक्ष रेखा शर्मा यांनी पत्रात म्हटले आहे.
अधिकाधिक महिलांचे प्राधान्याने लसीकरण व्हावे यासाठी जन जागृती करण्याची आवश्यकताही पत्रात नमूद करण्यात आली आहे. सर्व राज्यांच्या आरोग्य सचिवांनाही या पत्राची परत पाठवण्यात आली आहे. लसीकरणामध्ये महिला आणि पुरुष यांच्या प्रमाणातली ही तफावत युवतीपेक्षा वयोवृद्ध महिलांमध्ये जास्त आहे याकडे माध्यमांच्या वृत्तात लक्ष वेधण्यात आले आहे.
अनेक कुटुंबात, नोकरदार नसलेल्या महिलांच्या आरोग्याला पुरुषांच्या तुलनेत, प्राधान्य दिले जात नसल्याने लसीकरणासाठी त्यांना कमी प्राधान्य दिले जाते. मात्र कुटुंबातल्या आजारी सदस्याची काळजी घेण्यात महिला आघाडीवर असतात म्हणूनच त्यांना संसर्गाची जास्त शक्यता असते असेही पत्रात म्हटले आहे.
लसीबाबतचा अपप्रचार आणि अफवा दूर करण्यासाठीच्या नियमित अभियानाबरोबरच देशाच्या प्रत्येक कानाकोपऱ्यात लसीकरण अभियानाला केंद्र सरकार गती देत आहे, असे त्यांनी पत्रात लिहिले आहे.
मंत्रिमंडळ
भारत आणि पेरू दरम्यानच्या कराराला केंद्रीय मंत्रिमंडळाची मंजुरी
नवी दिल्ली, 13 जून 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या बैठकीत आज, मे २०१८ रोजी पेरू मधील लिमा येथे भारत आणि पेरू दरम्यान झालेल्या कराराला मान्यता देण्यात आली.
परस्पर लाभ आणि परस्पर आधारावर नवीन आणि नवीकरणीय मुद्यांवर तांत्रिक द्विपक्षीय सहकार्याला उत्तेजन आणि प्रोत्साहन देण्यासाठी एक सहकारी संस्थात्मक संबंधांसाठी आधार स्थापन करणे हे या कराराचे उद्दिष्ट आहे. कराराच्या अंमलबजावणीसाठी कार्य योजना विकसित करण्यासाठी संयुक्त समिती स्थापन करण्यासंदर्भात विचार करण्यात येत आहे.
हा करार उभय देशांमधील द्विपक्षीय सहकार्य बळकट करण्यासाठी मदत करेल.
N.Sapre/S.Mhatre/P.Malandkar
(Visitor Counter : 65
पर्यावरण, वन एवं जलवायु परिवर्तन मंत्रालय
विकसित राष्ट्रांची अशाश्वत जीवनशैली आजही संपूर्ण जगासाठी धोकादायक : केंद्रीय मंत्री भूपेंद्र यादव
नवी दिल्ली, 16 फेब्रुवारी 2022
केंद्रीय पर्यावरण, वन आणि हवामान बदल मंत्री भूपेंद्र यादव यांनी 16 फेब्रुवारी 2022 रोजी 21 व्या जागतिक शाश्वत विकास शिखर परिषदेच्या उद्घाटन सत्रात विशेष भाषण दिले. जागतिक शाश्वत विकास शिखर परिषद ही द एनर्जी अँड रिसोर्सेस इन्स्टिट्यूट  चा वार्षिक प्रमुख कार्यक्रम आहे.
"हवामान बदलासह जागतिक पर्यावरणीय आव्हानांना सामोरे जाण्यासाठी, आपण आता समता आणि समानता तत्वे मात्र भिन्न जबाबदाऱ्या आणि संबंधित क्षमता विचारात घेऊन जागतिक स्तरावर मान्य नियमांच्या आधारे कृती केली पाहिजे. पॅरिस कराराची उद्दिष्टे तोवर गाठता येणार नाहीत जोपर्यंत सर्व देश जागतिक कार्बन उत्सर्जन कमी करण्यात समान योगदान देत नाहीत . समान शाश्वत विकास आणि हवामान कृतींमध्ये समानता हे आपले ध्येय असायला हवे. तरच ‘हवामान न्याय’ साध्य होऊ शकेल.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आरोग्य आणि कुटुंब कल्याण मंत्रालय
कोविड-19 अद्ययावत माहिती
सार्वत्रिक लसीकरण मोहिमेअंतर्गत आतापर्यंत 220.60 कोटी एकूण लसी  देण्यात आल्या.
1,27,274 मात्रा, गेल्या 24 तासात देण्यात आल्या.
देशात सध्या कोविड रुग्णांची एकूण संख्या 1,785 इतकी.
सक्रिय रुग्णसंख्येची टक्केवारी 0.01%
रुग्ण बरे होण्याचा दर 98.81%
गेल्या 24 तासात 81 रुग्ण बरे, बरे झालेल्या रुग्णांची संख्या, 4,41,51,108 इतकी.
गेल्या 24 तासात एकूण 96 नव्या रुग्णांची नोंद
दैनंदिन पॉझिटिव्हीटी दर 
साप्ताहिक पॉझिटिव्हीटी दर 
आतापर्यंत एकूण 91.65 कोटी कोविड चाचण्या करण्यात आल्या, गेल्या 24 तासांत,1,36,722 चाचण्या करण्यात आल्या.
पंतप्रधान कार्यालय
पंतप्रधान नरेंद्र मोदी यांनी सुझुकी मोटर कॉर्पोरेशनचे वरिष्ठ सल्लागार ओसामू सुझुकी यांची घेतली भेट
पंतप्रधान नरेंद्र मोदी यांनी आज 23 मे 2022 रोजी टोकियो येथे सुझुकी मोटार कॉर्पोरेशनचे वरिष्ठ सल्लागार ओसामू सुझुकी यांची भेट घेतली. या भेटीच्या वेळी पंतप्रधानांनी, सुझुकी यांचे भारताशी असलेले संबंध आणि भारतातले योगदान यांचे स्मरण करत भारतातल्या वाहन उद्योगामध्ये सुझुकी मोटर्सने बजावलेल्या परिवर्तनात्मक भूमिकेची प्रशंसा केली. वाहन उद्योग आणि वाहनांचे सुट्टे भाग क्षेत्रातल्या,उत्पादनाशी संलग्न प्रोत्साहन  योजने अंतर्गत स्वीकृत अर्जदारांपैकी सुझुकी मोटर गुजरात प्रायव्हेट लिमिटेड आणि मारूती सुझुकी इंडिया लिमिटेड असल्याबद्दल त्यांनी प्रशंसा केली.
शाश्वत विकासाचे लक्ष्य साध्य करण्यासाठी इलेक्ट्रिक वाहने आणि बॅटरीच्या उत्पादनाची सुविधा तसेच पुनर्वापर केंद्रे उभारण्यासाठी भारतामध्ये आणखी गुंतवणूक करण्यासाठी असलेल्या संधींविषयी उभय नेत्यांमध्ये यावेळी चर्चा झाली. जपान- इंडिया इन्स्टिट्यूट ऑफ मॅन्युफॅक्चरिंग  आणि जपान एनडोव्हड कोर्सेस  यांच्या माध्यमातून कौशल्य विकासासह भारतातील स्थानिक नवोन्मेश प्रणाली उभारण्याच्या धोरणांवरही पंतप्रधान मोदी आणि सुझुकी यांच्यामध्ये चर्चा झाली.
पंतप्रधान कार्यालय
आशियाई क्रीडा स्पर्धेत वुशू महिला सांडा प्रकारात 60 किलो गटात रौप्य पदक जिंकल्याबद्दल पंतप्रधानांनी रोशिबिना देवी नौरेमचे केले अभिनंदन
नवी दिल्ली, 28 सप्टेंबर 2023
आशियाई क्रीडा स्पर्धेत वुशुमध्ये महिला सांडा 60 किलो गटात रौप्य पदक जिंकल्याबद्दल रोशिबिना देवी नौरेमचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले;
“आपली समर्पित आणि प्रतिभावान रोशिबिना देवी नौरेम हिने वुशुमध्ये महिला सांडा 60 किलोमध्ये गटात रौप्य पदक जिंकले आहे.रोशिबिना देवीने विलक्षण प्रतिभेचे आणि उत्कृष्टतेच्या अथक प्रयत्नांचे दर्शन घडवले आहे. तिची शिस्त आणि जिद्दही वाखाणण्याजोगी आहे. तिचे अभिनंदन."Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पेट्रोलियम आणि नैसर्गिक वायू मंत्रालय
पेट्रोलियम आणि नैसर्गिक वायू मंत्रालयाच्या वतीने रोड शो
(नवी दिल्ली, 17 ऑक्टोबर 2018
सरकार ऊर्जा सुरक्षेला सर्वोच्च प्राधान्य देण्यासाठी उपाययोजना करत आहे, असे प्रतिपादन पेट्रोलियम आणि नैसर्गिक वायू मंत्री धर्मेंद्र प्रधान यांनी आज नवी दिल्लीत केले. त्यांच्या हस्ते इंडियन स्ट्रेटेजिक पेट्रोलियम रिझर्व्हसच्या दुसऱ्या टप्प्यातल्या रोड शो चा आज प्रारंभ करण्यात आला, त्यावेळी ते बोलत होते.
केंद्रीय मंत्रिमंडळाने एकात्मिक ऊर्जा धोरणानुसार ‘स्ट्रेटेजिक पेट्रोलियम रिझर्व्हस’ला  तत्त्वत: मान्यता दिली आहे. या कार्यक्रमानुसार ओडिशातल्या चंडीखोल येथे भूगर्भाअंतर्गत अतिरिक्त 6.5 एमएमटी तेल साठ्यांची सुविधा उपलब्ध होणार आहे. तसेच कर्नाटकमध्ये पडूर इथले 2.5 एमएमटी तेलसाठा उपलब्ध केला जाणार आहे, अशी माहिती प्रधान यांनी दिली.
इंधन वापराबाबत भारताचा जगात तिसरा क्रमांक लागतो. त्याचबरोबर कच्चे तेल आयातीतही भारत तिसऱ्या क्रमांकावर आहे. भारताची वेगाने वाढणारी अर्थव्यवस्था लक्षात घेता आगामी दोन दशकात इंधनाची वाढती गरज पूर्ण करण्यासाठी उपाययोजनेची आवश्यकता आहे, असेही धर्मेंद्र प्रधान यावेळी म्हणाले.
या प्रकल्पामध्ये भागीदारी करण्यासाठी इच्छुक गुंतवणूकदारांसाठी पेट्रोलियम मंत्रालयाने रोड शोचं आयोजन केले होते. आंतरराष्ट्रीय निविदेसाठी स्पर्धात्मक वातावरण तयार करण्यासाठी हा रोड शो आयोजित केले होते.
या प्रकल्पाची तांत्रिक तसेच आर्थिक माहिती अंमलबजावणीविषयी निश्चित करण्यात आलेले नियम याविषयी ‘रोड शो’च्या माध्यमातून माहिती संबंधितांना देण्यात आली.
N.Sapre/S.Bedekar/P.Kor
मंत्रिमंडळ
दिव्यांग क्षेत्रात सहकार्यासाठी भारत आणि चिली यांच्यातील सामंजस्य करारावरील स्वाक्षरीला केंद्रीय मंत्रिमंडळाची मंजुरी
नवी दिल्ली, 27 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज भारत आणि चिली दरम्यान दिव्यांग क्षेत्रात सहकार्यासाठी सामंजस्य करारावरील स्वाक्षरीला मान्यता दिली आहे.
हा द्विपक्षीय सामंजस्य करार केंद्र सरकारचा दिव्यांग सक्षमीकरण विभाग आणि चिली सरकार यांच्यातील दिव्यांग क्षेत्रातील संयुक्त उपक्रमांद्वारे सहकार्यास प्रोत्साहन देईल. यामुळे भारत आणि चिली यांच्यातील द्विपक्षीय संबंध अधिक दृढ होतील.
दिव्यांग क्षेत्रात विशेषत: खालील क्षेत्रात सहकार्याची इच्छा व्यक्त करणाऱ्या देशांदरम्यान संयुक्त आशय पत्रावर स्वाक्षरी करण्यात आली:
- दिव्यांग धोरण आणि सेवांच्या वितरणावरील माहितीची देवाणघेवाण.
- माहिती आणि ज्ञानाची देवाणघेवाण.
- सहाय्यक उपकरण तंत्रज्ञानामध्ये सहकार्य.
- दिव्यांग क्षेत्रातील परस्पर हिताच्या प्रकल्पांचा विकास.
- दिव्यांग असल्याची लवकर ओळख आणि प्रतिबंध.
- तज्ञ, शिक्षणतज्ञ आणि इतर प्रशासकीय कर्मचारी यांची देवाणघेवाण.
हा सामंजस्य करार त्या अंतर्गत असलेल्या उपक्रमांच्या खर्चासाठी निधीची यंत्रणा प्रदान करतो . निधी आणि संसाधनांच्या उपलब्धतेच्या अधीन राहून अशा उपक्रमांसाठीचा खर्च प्रत्येक प्रकरणाच्या आधारावर दोन्ही सरकार परस्पर ठरवेल. संयुक्त उपक्रमांसाठी आंतरराष्ट्रीय प्रवास/निवासाच्या खर्चाची तरतूद भेट देणार्या देशाकडून केली जाईल, तर संमेलन आयोजित करण्याचा खर्च यजमान देश उचलेल.
भारत चिली संबंध हे विविध मुद्द्यांवरील समान मतांवर आधारित घनिष्ट आणि मैत्रीपूर्ण आहेत. 2019-20 हे वर्ष उभय देशांमधील राजनैतिक संबंधांचे 70 वे वर्ष होते , उच्च-स्तरीय भेटींच्या माध्यमातून द्विपक्षीय संबंध अधिक दृढ झाले आहेत, ज्यात 2005 आणि 2009 मध्ये चिलीच्या माननीय राष्ट्राध्यक्षांच्या दोन भेटींचा समावेश आहे.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
ऍनिमेशन आणि लघुपटांच्या प्रदर्शनाने होणार स्वच्छता पंधरवडा 2021 चा समारोप
मुंबई, 30 जानेवारी 2021
स्वच्छता पंधरवडा – 2021 च्या समारोपाचा भाग म्हणून, फिल्म्स डिव्हिजनच्या वतीने 31 जानेवारी 2021 रोजी वेबसाइट आणि यू ट्यूब चॅनेलवर स्वच्छतेचे महत्त्व सांगणारे निवडक ऍनिमेशन आणि लघुपटांचे ऑनलाइन स्क्रिनिंग आयोजित करण्यात आले आहे.
या विशेष पॅकेजमध्ये महात्मा गांधीजींची स्वच्छतेबाबतची तत्वे सांगणारा `मेरे बापू`  हा लघुपट, त्यानंतर `धामनेर` , `चिमू` , `चर्चगेट फास्ट` , `मिस्टर क्लीन कम्स टू सिटी` , `पाइड पाइपर ऑफ मुंबई`  आणि `हिसाब दो`  या लघुपटांचा समावेश आहे. हे विशेष पॅकेज 31 जानेवारी 2021 रोजी फिल्म्स डिव्हिजनच्या संकेतस्थळावर आणि यू ट्यूब चॅनेलवर दिवसभर दाखविले जाणार आहे.
https://filmsdivision.org/ येथे भेट द्या आणि ``Documentary of the week`` येथे क्लिक करा किंवा
https://www.youtube.com/user/FilmsDivision येथे चित्रपट पाहण्यासाठी फॉलो करा आणि चित्रपटांचा आनंद घ्या.
S.Kane/S.Shaikh/P.Kor